*Par atklāta konkursa*

*“Elektroautobusu ātrās lieljaudas elektrouzlādes iekārtu piegāde un iestatīšana"*

*(ID Nr.RS/2023/76) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar jautājumiem par atklāta konkursa nolikuma prasībām.

**1.jautājums**

Lūdzu specificēt detalizēti, kāda zibensaizsardzības sistēma ir nepieciešama?

|  |  |  |
| --- | --- | --- |
| 5.6.  | Zibensaizsardzības sistēma  | Jānodrošina  |

**Atbilde**

Pretendentam jānodrošina zibensaizsardzības sistēma – vienota sistēma, kas paredzēta Iekārtas aizsardzībai pret zibensizlādes tiešu iedarbību un kas ietver ārējo zibensaizsardzību, zemējuma sistēmu, kā arī pārspriegumaizsardzības ierīces, zibensaizsardzības sistēmai jānodrošina iekārtas un cilvēku aizsardzība no tiešas vai netiešas saskarsmes ar strāvu vadošām daļām.

**2.jautājums**

Lūdzu definēt terminu “augstspriegums” zemāk minētā punkta ievaros.

|  |  |  |
| --- | --- | --- |
| 4.1.  | Aizsargierīces. Automātiskās vadības un drošības sistēma ar ierīcēm augstsprieguma ķēžu izslēgšanai pieļaujamo uzlādes parametru pārkāpuma un īssavienojuma gadījumā.  | Jānodrošina  |

**Atbilde**

Saskaņā ar elektrotehnisko standartu definīcijām “augstspriegums” ir elektriskās komponentes vai ķēdes klasifikācija, ja tās darba sprieguma vidējā kvadrātiskā vērtība ir > 60 V un ≤ 1 500 V līdzstrāvai vai > 30 V un ≤ 1 000 V maiņstrāvai.

Nolikuma tehniskās specifikācijas 4.1. punktā ar “augstspriegumu” ir jāsaprot uzlādes iekārtas izejas spriegums, kura padeve transportlīdzeklim ir automātiski jāpārtrauc, kad attiecīgās aizsargierīces vai sistēmas konstatē ar elektrodrošību saistītas novirzes vai bojājumus.

Iepirkuma komisijas priekšsēdētāja K. Meiberga